Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 1 เม.ย.65
Daily Focus - บล.ฟินันเซีย ไซรัส ประจำวันที่ 1 เม.ย.65
1 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index จะอ่อนตัวลงหาระดับ 1,685-1,690 จุดหลังไม่ผ่านแนวต้าน 1,700 จุด บรรยากาศการลงทุนจากต่างประเทศถ่วงหลัง Bond Yield สหรัฐฯเกิด Inverted Yield Curve ครั้งแรกนับตั้งแต่ปี 2019 หลังเงินเฟ้อ PCE ล่าสุดเดือน ก.พ. เร่งขึ้นมากกว่าคาด
ขณะที่เศรษฐกิจยังถูกถ่วงจากความไม่แน่นอนของสงครามรัสเซีย-ยูเครน ส่งผลให้เริ่มมีแรงขายสินทรัพย์เสี่ยงหนาแน่นขึ้น หุ้นกลุ่มพลังงานถูกกดดันจากราคาน้ำมันดิบที่ปรับลงหลังสหรัฐฯจะปล่อยน้ำมันสำรองวันละ 1 ล้านบาร์เรลต่อวันเป็นเวลา 6 เดือน ขณะที่กลุ่มโรงไฟฟ้าคาดฟื้นตัวจากต้นทุนที่ผ่อนคลายลง ภาพรวมยังสอดคล้องกับคาดการณ์ของเราที่ค่อนข้างกังวลหากสงครามลากยาวจะส่งผลลบต่อสินทรัพย์เสี่ยงให้ยืนทรงในระดับสูงไม่ไหว
ทั้งนี้ ยังคงน้ำหนักการลงทุนในกลุ่ม Value และ Domestic Play ที่มี Valuation ไม่สูง ทนทานต่อภาวะเงินเฟ้อและนโยบายการเงินโดยเฉพาะ FED ที่จะตึงตัวเร็วได้ และได้อานิสงส์จากเศรษฐกิจในประเทศที่เร่งตัว เรายังชอกลุ่ม ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
สำหรับหุ้นเด่นวันนี้ : TKS แนะนำ “ซื้อ” ราคาเป้าหมาย 19 บาท แนวโน้มไตรมาส 1/65 ยังดีต่อเนื่องจากส่วนแบ่งกำไรของ SYNEX ที่ได้อานิสงส์จากมาตรการมาตรการช้อปดีมีคืน ขณะที่โรงพิมพ์ฟื้นตัว
พร้อมคาดกำไรปี 2565 เติบโต 25% จากปีก่อน ราคาหุ้นปรับลงแรงวานนี้ทำให้ปัจจุบันเทรด PER ต่ำเพียง 13 เท่า และมี Upside ในช่วงปลายปีหากเกิดการยุบสภาและได้งานพิมพ์บัตรเลือกตั้งทั่วไป ให้แนวรับ 13//12.50 บาท แนวต้าน 13.80-14 บาท